Star Wars Outlaws

Star Wars Outlaws הוא משחק משחק פעולה-הרפתקאות שפותח על ידי "Massive Entertainment" ומופץ על ידי "יוביסופט" באמצעות רישיון שקיבלו מ-"Lucasfilm Games", ועלילתו מתרחשת באופן כרונולוגי ביקום מלחמת הכוכבים בתקופה שבין אירועי "האימפריה מכה שנית" לאירועי "שובו של הג'דיי". המשחק יצא לשוק עבור פלייסטיישן 5, Microsoft Windows ו-Xbox Series X/S ב-30 באוגוסט 2024. השחקן מגלם את דמותה של קיי וס וביכולתו לשוטט בעולם הפתוח המורכב מחקר כוכבי לכת, חקירת החלל ולקיחת חלק בפעילויות שונות בעולם המשחק. מערכת הקרב במשחק משלבת בין קרבות פנים מול פנים לבין קרבות ירי בעזרת רובה מדגם "Blaster (אנ')" המכיל מספר מצבים הניתנים להחלפה וביניהם ירי פעימה אלקטרומגנטית. במהלך הקרבות, קיי יכולה להיעזר בסביבה לטובתה, לדוגמה: היא יכולה לירות בחביות מתפוצצות כדי להרוג מספר אויבים במכה אחת. במהלך הקרב, מוצג מד אדרנלין ולאחר שהוא התמלא, קיי יכולה להרוג מספר אויבים בטכניקת "זמן קליע" (המזכירה את יכולת ה-V.A.T.S ממשחקי "Fallout") ובעזרתה לסמן אויבים שונים ולהורגם. מכיוון שקיי היא גנבת, המשחק שם דגש על מכניקת התגנבות על מנת להתחמק מאויבים שונים או להכניעם בשקט. בין שאר הציוד ברשותה של קיי ניתן לכלול וו טיפוס, בעזרתו קיי יכולה להתנדנד בין משטחים שונים או לטפס עליהם וכן מכשיר אלקטרוני לפריצת דלתות ומחשבים. בנוסף לאלו, המלווה של קיי, ייצור קטן ופרוותי בשם ניקס, מסוגל לסרוק את הסביבה בחיפוש אחר אויבים ושלל אותו ניתן למצוא בעולם המשחק, להסיח את דעתם של אויבים שונים ואפילו לתקוף אותם ובכך לתת לקיי זמן להתחמק או לתקוף בעצמה. לשחקנים ניתנת השליטה במספר כלים על מנת לחקור כוכבי לכת ואת החלל עצמו: ברשותה של קיי אופנוע מיוחד בעזרתו היא יכולה להגיע מנקודה לנקודה על פני הכוכב במהירות. בנוסף, קיי יכולה לעבור בין כוכבים בעזרת ספינת חלל שברשותה. בעזרת ספינת החלל, השחקנים יכולים להילחם בספינות אחרות בעזרת תותחי לייזר ומערכת טילים. ברחבי החלל, מצויות תחנות חלל בהן השחקן יכול למכור שלל, לקבל משימות שונות ומידע מודיעיני. השחקן מקבל תשלום בשם "קרדיטס" בעבור השלמת משימות במהלך המשחק, בעזרתם הוא יכול לרכוש שדרוגים לדמות וכן בגדים ואביזרים חדשים לקיי וניקס. ככל שהמשחק מתקדם, השחקנים יכולים לפתוח יכולות חדשות עבור קיי וניקס וכן שדרוגים לרובה, לאופנוע ולספינת החלל. השחקנים יכולים לשדרג את יכולותיהם לאחר שנפגשו עם דמויות שמומחות באותו התחום ולאחר השלמת משימות עבורן, יכולותיהן של קיי וניקס ישתדרגו. עולם המשחק מורכב מארבעה קרטלי פשע מאורגן: קרטל אשיגה, קרטל קרימזון דון, קרטל האט וקרטל פייק. ההחלטות שהשחקנים לוקחים במהלך המשחק משפיעות על רמת המוניטין של קיי בקרב כל קרטל. במידה ולקיי יש רמת מוניטין גבוהה בקרב קרטל מסוים, השחקנים יוכלו לגשת בחופשיות לאזורים מוגבלים, קבלת הנחות בחנויות מסוימות וקבלת ציוד בלעדי. רמת מוניטין נמוכה תגרום לאנשי הקרטל לצוד את קיי כאשר היא תעבור בקרבם. בדומה למשחקים אחרים כדוגמת "GTA", המשחק מציג "מערכת מבוקש" בעלת שש דרגות ולאחר שקיי ביצעה פשע, חיילי האימפריה ינסו להרוג או לכלוא את קיי. השחקנים יכולים לברוח מהאימפריה בעזרת התחבאות, נתינת שוחד לדמויות סמכותיות או בחיסול אויבים שונים. בנוסף לאלו, המשחק מציג מערכת של עצי דיאלוג עם בחירות העשויות להשפיע על המוניטין של קיי בקרב הקרטלים השונים. עלילת המשחק מתרחשת בתקופה שבין אירועי "האימפריה מכה שנית" לאירועי "שובו של הג'דיי", ומגוללת את קורותיהם של פורעת חוק בשם קיי וס (הומברלי גונזלס) ובן לווייתה, ניקס (די בראדלי בייקר), בעודם מנסים את מזלם ב"אחד השודים הגדולים ביותר שהגלקסיה אי-פעם ראתה", במסע המתפרש על פני מספר כוכבי לכת, כולל טטואין, קיג'ימי, אקיבא, וכוכבים שטרם נראו, כמו ירח טושארה, אשר שואב השראה מנופי הסוואנה הטנזנית. זמן מה לאחר השמדת כוכב המוות הראשון, מנהיג קרטל הפשע המאורגן "זאראק באש" בשם סלירו רוצח את מנהיגי קרטלי הפשע האחרים במטרה להרחיב את פעילותו. בינתיים, גנבת בשם קיי וס מחפשת דרך לברוח מכוכב הבית שלה, "קאנטו בייט" במטרה להתחיל מחדש במקום אחר. מתוך ייאוש, קיי מסכימה לקחת חלק בשוד המאורגן על ידי צוות שודדים המונהג בידי אישה בשם דניון. במסגרת השוד, הכנופיה רוצה לפרוץ למתחמו הפרטי של סלירו ולגנוב את הונו. למרות זאת, לאחר שקיי פורצת למתחם, היא מגלה שהשלל אותו הקבוצה חיפשה היה אסיר בשם אסארה שנכלא על ידי סלירו בעקבות השתייכותו למחתרת שפועלת נגד האימפריה. קיי דורשת מהכנופיה תשלום על עבודתה, אך נורית על ידי רובה הלם ונאלצת לברוח מהמקום. סרילו, שמאמין שקיי לבדה אחראית לפריצה, שם פרס על ראשה ("סימן מוות") ובכך היא הופכת למבוקשת. קיי מצליחה לגנוב ספינת חלל בשם "הטריילבלייזר" (באנגלית: Trailblazer) ומצליחה לבצע קפיצת חלל ולהגיע לכוכב "טושרה", עליו היא נאלצת לנחות נחיתת אונס לאחר שהספינה ניזוקה. על כוכב טושרה, קיי פוגשת את מכונאי בשם וואקה שמסכים לתקן את ספינת החלל של קיי, בתנאי שהאחרונה תממן את עלות התיקון. בתקווה להשיג מספיק כסף, קיי מתחילה לעבוד עבור קרטלי הפשע המאורגן על פני הכוכב. לאחר שקיי מצליחה להשיג מערכת ניווט חדשה לספינה, מתגלה שוואקה בגד בקיי והסגיר אותה לאנשיו של סרילו בתמורה לפרס על ראשה וספינת החלל של קיי. למרות זאת, וואקה נהרג על ידי שכירת חרב בשם וייל, שרוצה גם היא להרוג את קיי בתמורה לפרס של ראשה. קיי ניצלת על ידי פושע בשם ג'יילן וראקס והדרואיד שלו, אן-די 5 (ND-5). ג'יילן מבקש מקיי להשתתף בשוד נוסף על מבצרו של סרילו כדי לשדוד את הונו. על מנת שהשוד יצליח, ג'יילן מבקש מקיי להקים צוות של שודדים מיומנים. קיי ואן-די 5 יוצאים לדרכם ברחבי הגלקסיה כדי לגייס אנשי צוות חדשים. קיי משחררת פורץ כספות בשם אנק לאחר שהאחרון נכלא על ידי קרטל אשיגה בכוכב "קג'ימה". על כוכב הלכת "טטואין", קיי מחפשת אחר לוחם בשם הוס, אך קיי, ביחד עם וייל שגם הגיעה למקום, נכלאות על ידי ג'אבה ההאט. הוס נהרג וקיי ווייל נאלצות לשתף פעולה כדי לברוח מג'אבה, ובמהלך הזמן השתיים מתחילות להתיידד. על כוכב "אקיבה", קיי מחפשת אחר הדרואיד גידאק ומסייעת לו לפרוץ לדרואידים ברשות האימפריה עבור המחתרת. במהלך גיוס חבר צוות נוסף, אן-די 5 מתקלקל לאחר שספק הכוח שלו מפסיק לפעול. קיי וגידאק פורצים למפעל, אך פוגשים שם את אסארה שמחליט להצטרף לצוות. ג'יילן עצמו מגייס את ריקו, פורץ מומחה ואת אמה של קיי שנטשה אותה במהלך התבגרותה. למרות חוסר רצונה לעבוד עם ריקו, קיי ממשיכה בתוכנית והיא גונבת רשימת קודי הפעלה ששייכים לסלירו ומתגלה שסלירו הוא המנהל של סוכנות החקירות של האימפריה ושקרטל הפשע שלו משמש רק כחזית עבור הארגון. קיי מובילה את הצוות בפריצה, אך השוד מתגלה כמלכודת וקיי נכלאת על ידי סלירו והאחרון מצווה של וייל להורגה. וייל בוגדת בסלירו, מעלפת אותו ומכניעה את השומרים בתמורה לחלק מהשלל אותו הכנופיה חומדת. קיי וצוותה מצליחים לברוח מהכוכב, אך קיי מגלה שמה שהם גנבו לא היה כסף, אלא טקסט עם כל המידע שסלירו אסף על האימפריה. קיי ואסארה נבגדים על ידי ג'יילן, שרצה להפיל את סלירו במטרה לרשת אותו כראש הארגון. ג'יילן מצווה על אן-די 5 לכלוא את קיי בספינת החלל ולקחת את אסארה איתו בתור שבוי. בעזרתו של ריקו, אנק וגידאק משחררים את קיי והקבוצה מגלה שספינת החלל של קיי עשתה דרכה למשחתת כוכבים בשם "Revelator" (בתרגום מילולי: "המגלה"). קיי רוצה לחלץ את אן-די 5 משליטתו של ג'יילן ומצליחה להסתנן לפגישה חשאית בין ג'יילן, סרילו ודארת' ויידר. דארת' ויידר מסכים לג'יילן לתפוס את מקומו של סרילו, אך ג'יילן יורה בסרילו למוות ומגלה שהם בעצם אחים ושג'יילן נוטר לסרילו טינה לאחר שהאחרון גרם למות משפחתם. קיי מצליחה להוציא את אן-די 5 משליטתו של ג'יילן והדרואיד הורג את ג'יילן כדי להגן על קיי. קיי, אן-די 5 ואסארה נלחמים בחיילי האימפריה ומצליחים לברוח ממשחתת הכוכבים עם הטקסט בידם. בעזרת המחתרת של אסארה והקרטל שהשחקן עשה עבורו הכי הרבה משימות מסייעים לקיי ולצוותה להשמיד את המשחתה. בסופו של דבר, אסארה חוזר אל המחתרת עם מידע קריטי עבורם אודות האימפריה, אנק וגידאק מחליטים לעבוד ביחד ולשדוד קזינואים, וייל מקבלת את הטקסט אותו הקבוצה גנבה וקיי ואן-די 5 עוזבים בחיפוש אחר הרפתקאות חדשות. בסצנה שאחרי הכתוביות, קיי המחופשת מסייעת לריקו לברוח מכלא האימפריה. ב-13 בינואר 2021, הודיעה "יוביסופט" כי משחק "מלחמת הכוכבים" נמצא בפיתוח על ידי "Massive Entertainment" וברישיון של "Lucasfilm Games". עוד מסרה החברה כי עלילת המשחק תהיה נרטיבית ותתקיים בעולם פתוח. עבור פיתוח המשחק, החלה "Massive Entertainment" לגייס חברים נוספים לצוות הפיתוח שלהם, בין היתר בשל פיתוח המשחק Avatar: Frontiers of Pandora (אנ') במקביל. ביוני 2023, הוצג קדימון ראשון במהלך תצוגת משחקי ה-Xbox. יום למחרת, הוצגו עשר דקות של משחקיות בתצוגת "Ubisoft Forward". במהלך פיתוח המשחק נעשה שימוש במנוע המשחק Snowdrop. את פיתוח המשחק הובילו במאי המשחק מתיאס קרלסון והבמאי הקריאייטיבי ג'וליאן גרייטי. על כתיבת עלילת המשחק הופקדה התסריטאית ניקי פוי, ועל בימוייה, נביד חווארי. גרייטי ציין כי צוות הפיתוח בחר למקם את עלילת המשחק בפרק הזמן שבין "האימפריה מכה בחזרה" ל"שובו של הג'דיי" מכיוון שכל חברי הצוות היו "מעריצים ענקיים של הטרילוגיה המקורית". גרייטי אף ציין כי הרקע העלילתי יצרה סביבה אידיאלית עבור פורע-חוק מבוסס או טירון להטביע את חותמו, שכן בתקופה זו ברית המורדים לא הייתה "חלק מהתמונה", האימפריה הגלקטית "לקחה יותר ויותר שליטה", והסינדיקטים הפליליים "לקחו יותר כוח לעצמם". המשחק עתיד לצאת לשוק ב-30 באוגוסט 2024 עבור פלייסטיישן 5, Microsoft Windows ו-Xbox Series X/S. אתר האינטרנט הרשמי של Star Wars Outlaws (באנגלית) אתר האינטרנט הרשמי של Star Wars Outlaws (בשפות מרובות) "Star Wars Outlaws", במסד הנתונים הקולנועיים IMDb (באנגלית) Star Wars Outlaws, באתר PCGamingWiki (באנגלית) Simon Cardy, Star Wars Outlaws Wants to Be Your Dream 'Open Galaxy' - IGN First, IGN, ‏2024-07-09 (באנגלית) Kay Shot First In Star Wars Outlaws Gameplay Reveal Trailer, GameSpot (באנגלית אמריקאית) Star Wars Outlaws Hands-On: Good Gameplay, Wonderful World, Kotaku, ‏2024-06-11 (באנגלית) Check Out The Gameplay Debut of Ubisoft's Star Wars Outlaws - Game Informer, web.archive.org, ‏2023-06-13 Star Wars Outlaws Hands-On Preview: Hey Kid, You Wanna Do Space Crimes?, GameSpot (באנגלית אמריקאית) published, Morgan Park (2023-06-12). "Star Wars Outlaws looks like the best thing Ubisoft has made in years". PC Gamer (באנגלית). נבדק ב-2024-08-30. Star Wars Outlaws gameplay walkthrough, screenshots, Gematsu, ‏2023-06-12 (באנגלית אמריקאית) Maddy Myers, Star Wars Outlaws aims to be the Han Solo simulator we’ve always wanted, Polygon, ‏2024-06-10 (באנגלית אמריקאית) The Cute Critter In Star Wars Outlaws Can Distract Enemies And Snatch Weapons, GameSpot (באנגלית אמריקאית) Heather Wald published, In Star Wars Outlaws, I escaped an Imperial space station, swiped a relic, and fell in love with Kay and Nix's teamwork, gamesradar, ‏2024-06-10 (באנגלית) Star Wars Outlaws Cover Story – Forging A Strong Reputation - Game Informer, web.archive.org, ‏2024-05-04 Kai Tatsumoto, Star Wars Outlaws Q&A - Game Length Can Double with Side Content, Wccftech, ‏2024-06-11 (באנגלית אמריקאית) Star Wars Outlaws Preview - Exclusive Hands-On Impressions - Game Informer, web.archive.org, ‏2024-04-10 Dustin Bailey published, Star Wars: Outlaws has narrative choices and factions you can anger, including a GTA-style wanted system, gamesradar, ‏2023-06-12 (באנגלית) Star Wars Outlaws Preview - The Scoundrel Experience - Game Informer, web.archive.org, ‏2023-06-15 'Star Wars Outlaws' team unpack 'grounded' scoundrel story (exclusive), EW.com (באנגלית) Josh West published, How Star Wars Outlaws will give you the freedom to become the Outer Rim's most infamous scoundrel, gamesradar, ‏2023-06-14 (באנגלית) Matt Kim, First Star Wars: Outlaws Gameplay Shows Firefights, Space Battles, and Branching Dialogue, IGN, ‏2023-06-12 (באנגלית) Phillips, Tom (11 June 2023). "Ubisoft's The Division studio reveals Star Wars Outlaws". Eurogamer. Archived from the original on 11 June 2023. Retrieved April 15, 2024. Gach, Ethan (11 June 2023). "Ubisoft's Open-World Star Wars Game Looks Incredible In First Trailer". Kotaku. Archived from the original on 11 June 2023. Retrieved April 15, 2024. Attas, Justin (26 June 2023). "How Many Planets Are In Star Wars Outlaws? Every Plant Confirmed So Far". Screen Rant. Retrieved April 15, 2024. "Ubisoft and Lucasfilm Games Announce New Story-Driven Star Wars Game". Ubisoft News. 13 January 2021. Archived from the original on 15 July 2021. Retrieved April 15, 2024. Ravenscraft, Eric (13 January 2021). "Lucasfilm Games' New Partnerships Mean the Galaxy's the Limit". Wired. ISSN 1059-1028. Archived from the original on 30 July 2021. Retrieved April 15, 2024. Lyles, Taylor (11 June 2023). "Star Wars Outlaws Officially Revealed at Xbox Games Showcase". IGN. Archived from the original on 11 June 2023. Retrieved April 15, 2024. Dealessandri, Marie (12 June 2023). "Ubisoft Forward: Star Wars due in 2024, Avatar on December 7". Gamesindustry.biz. Archived from the original on 12 June 2023. Retrieved April 15, 2024. Bonifacic, Igor (11 June 2023). "Ubisoft's open-world Star Wars game is 'Outlaws' and it's coming in 2024". Engadget. Archived from the original on 11 June 2023. Retrieved April 15, 2024. Bonifacic, Igor (11 June 2023). "Ubisoft's open-world Star Wars game is 'Outlaws' and it's coming in 2024". Engadget. Archived from the original on 11 June 2023. Retrieved April 15, 2024. Foy, Nikki [@NikkiDeryl] (11 June 2023). "This is what I'm lead writer of!!!!!!!" (Tweet). Archived from the original on 12 June 2023. Retrieved April 15, 2024 – via Twitter. Spangler, Todd (9 April 2024). "'Star Wars Outlaws' Launch Date Set, Trailer Released". Variety. Retrieved April 15, 2024.